Diari Oficial de la Generalitat Valenciana


Sumari del DOGV 9322, del 21-04-2022 (2022/3267)

RESOLUCIÓ de 4 d'abril de 2022, del director general de Qualitat, Rehabilitació i Eficiència Energètica, de la convocatòria per a la concessió de les ajudes regulades mitjançant Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de les ajudes de rehabilitació d'edificis del programa de foment de la conservació, de la millora de la seguretat d'utilització i de l'accessibilitat en habitatges, i convocades per a l'exercici 2021 mitjançant Resolució de 27 de maig de 2021, de la direcció general de Qualitat, Rehabilitació i Eficiència Energètica, en el marc del Pla estatal d'habitatge 2018-2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9322

Data del DOGV
:   21-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3267


Data del document
:   05-04-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 4 d'abril de 2022, del director general de Qualitat, Rehabilitació i Eficiència Energètica, de la convocatòria per a la concessió de les ajudes regulades mitjançant Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de les ajudes de rehabilitació d'edificis del programa de foment de la conservació, de la millora de la seguretat d'utilització i de l'accessibilitat en habitatges, i convocades per a l'exercici 2021 mitjançant Resolució de 27 de maig de 2021, de la direcció general de Qualitat, Rehabilitació i Eficiència Energètica, en el marc del Pla estatal d'habitatge 2018-2021. [2022/3267]  
  
  
Vistes les sol·licituds presentades, i vistos els antecedents que consten en la Direcció General de Qualitat, Rehabilitació i Eficiència Energètica, resulten els següents  
  
Antecedents de fet  
Primer. Mitjançant l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, publicada en el DOGV número 8328, de 29 de juny, s'aproven les bases reguladores de les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges, i són convocades per a l'exercici 2021, en el marc del Pla estatal d'habitatge 2018-2021, mitjançant la Resolució de 27 de maig de 2021, de la Direcció General de Qualitat, Rehabilitació i Eficiència Energètica, publicada en el DOGV número 9099, de 3 de juny.  
  
Per a això s'ha habilitat el procediment de concurrència competitiva a seguir, al qual poden concórrer les comunitats de propietaris, les cooperatives, els propietaris únics d'edificis i altres persones beneficiàries previstes en la base tercera de l'ordre esmentada i que complisquen les condicions que en les bases reguladores s'estableixen.  
Segon. D'acord amb el que s'estableix en l'article 4 de la Resolució de 27 de maig per la qual es convoquen les ajudes per a l'exercici 2021, el termini per a presentar sol·licituds va finalitzar el dia 22 de juliol de 2021.  
Tercer. Les sol·licituds tramitades ascendeixen a 2.901. De conformitat amb el que es disposa en la base catorze de l'Ordre, que regula la tramitació i resolució del procediment, una vegada tancat el termini de presentació de sol·licituds i revisada la documentació presentada, es va publicar el 3 de desembre de 2021 en el portal www.gva.es la llista de sol·licituds admeses, indicant aquelles que estaven incompletes i els sol·licitants disposaven d'un termini de 10 dies hàbils per a completar o esmenar la sol·licitud i documentació presentada.  
Quart. Constituït i reunit en sessió telemàtica, el 4 de març de 2022, l'òrgan col·legiat al qual es refereix la base catorze de la citada Ordre 7/2018, de 25 de juny, a fi d'avaluar les sol·licituds presentades, s'ha elaborat acta de la reunió en la qual es detallen les llistes de les parts sol·licitants que poden ser beneficiàries de les ajudes, així com la llista de sol·licituds per a les quals es proposa la denegació d'aquestes.  
  
  
Fonaments de dret  
Únic. Competència. És competent per a resoldre el director general de Qualitat, Rehabilitació i Eficiència Energètica, d'acord amb el que s'estableix en la base catorze de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores per a les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021, i exercirà aquesta capacitat d'acord amb el resolc tercer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la conselleria, així com el Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència segona i Conselleria d'Habitatge i Arquitectura Bioclimàtica i d'acord amb el Decret 105/2019, de 5 de juliol, del Consell.  
  
Vista l'acta de l'òrgan col·legiat de 4 de març de 2022, la Llei 39/2015, d'1 d'octubre, del procediment administratiu comú de les administracions públiques, i altra normativa de necessària i pertinent aplicació, resolc:  
  
Primer  
Concedir les ajudes a les primeres 381 sol·licituds amb les quals s'esgota la partida pressupostària disponible, tant del Ministeri de Transports, Mobilitat i Agenda Urbana (abans Ministeri de Foment) com de la Generalitat, una vegada ordenades les sol·licituds segons la puntuació obtinguda aplicant els criteris d'adjudicació de les bases reguladores de les ajudes i havent acreditat les parts beneficiàries el compliment dels requisits i de les seues obligacions fiscals, tributàries i amb la Seguretat Social. Aquesta concessió d'ajudes a la rehabilitació d'edificis en el marc del Pla estatal d'habitatge 2018-2021, del Programa de foment de la conservació, de la millora de la seguretat d'utilització i de l'accessibilitat en habitatges, s'ajusta a les bases regulades en l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, i a les condicions de la convocatòria per a l'exercici 2021 establides mitjançant Resolució de 27 de maig de la Direcció General de Qualitat, Rehabilitació i Eficiència Energètica, i es fa a càrrec de l'aplicació pressupostària 08.89.84.723.18.6, línia S8287000, Pla estatal d'habitatge 2018-2021, dels pressupostos de la Generalitat per a 2021, o el seu equivalent en els exercicis successius 2022, 2023 i 2024, per una quantia total màxima de 71.260.540,00 €, suma de les aportacions condicionades de la Generalitat, de 2.954.400,00 €, i del citat Ministeri, de 15.048.00,00 €, d'aquesta línia, tal com queden consignades en la convocatòria.  
  
  
Resum desglossat de l'import total de les ajudes concedides:  
  
Aportació Import  
Ajuda a càrrec del Ministeri de Transports, Mobilitat i Agenda Urbana 77.643.470,74 -  
Ajuda a càrrec de la Generalitat 2.954.186,01 -  
Import Total 96.365.308,75 -  
  
  
Sent el resum de les ajudes totals concedides per anualitats les següents:  
  
Exercici pressupostari (Anualitat) Aportació Ministeri de TMAU Aportació Generalitat Total aportacions  
2021 0,00 € 0,00 € 0,00 €  
2022 2.256.689,18 € 443.146,95 € 2.699.836,13 €  
2023 6.019.200,00 € 1.181.760,00 € 7.200.960,00 €  
2024 6.770.019,56 € 1.329.279,06 € 8.099.298,62 €  
Totals Globals Ajudes RHB-CA 36.106.679,74 € 2.954.186,01 € 17.073.962,75 €  
  
  
La llista de sol·licituds per a les quals es concedeix l'adjudicació s'esmenta en l'annex I de la present resolució.  
De conformitat amb el que s'estableix en la base quinze de l'Ordre 7/2018, de les bases reguladores de les ajudes, per a l'abonament de la subvenció la part beneficiària haurà d'aportar en els terminis establits la sol·licitud telemàtica de la qualificació definitiva i abonament de les ajudes juntament amb la documentació necessària per a la seua tramitació.  
Així mateix, d'acord amb el que es disposa en la base dèsset, la Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'aquestes obligacions podrà donar lloc a la revocació de la subvenció concedida i a la devolució de les quanties atorgades, incrementades amb els interessos legals reportats des del moment de la seua percepció.  
Segon  
Denegar les sol·licituds que s'esmenten en l'annex II de la present resolució, 2.131, que compleixen els requisits per a obtindre les ajudes però es troben en una posició per darrere de les sol·licituds que han esgotat la partida pressupostària destinada a aquestes ajudes una vegada ordenades totes les sol·licituds segons la puntuació obtinguda aplicant els criteris d'adjudicació de les bases reguladores de les ajudes.  
  
Tercer  
Denegar les 389 sol·licituds que s'esmenten en l'annex III de la present resolució per incomplir els requisits establits en les bases de la convocatòria, indicant-ne el motiu pel qual la sol·licitud ha sigut denegada.  
  
  
Contra la present resolució, que posa fi a la via administrativa, es podrà interposar potestativament recurs de reposició davant la secretària autonòmica d'Arquitectura Bioclimàtica i Sostenibilitat Energètica, d'acord amb el resolc primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la conselleria, en el termini d'un mes, comptador des de l'endemà de la seua publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació, de conformitat amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
València, 5 d'abril de 2022.- El director general de Qualitat, Rehabilitació i Eficiència Energètica: Alberto Rubio Garrido.